JUBILE กำไร Q3/59 โตแกร่ง! หลังใช้แผนลดต้นทุน
JUBILE กำไร Q3/59 โตแกร่ง! เพิ่มขึ้น 55% มาที่ 37.35 ลบ. จากปีก่อนกำไร 24.12 ลบ. หลังบริหารต้นทุนดีขึ้น ขณะที่ช่วง 9 เดือนแรกมีกำไร 108.67 ลบ. โต 28% จากปีก่อนกำไร 84.93 ลบ.
9 พ.ย. 2559

บริษัท ยูบิลลี่ เอ็นเตอร์ไพรส์ จำกัด (มหาชน) หรือ JUBILE รายงานผลการดำเนินงานไตรมาส 3/59 สิ้นสุดวันที่ 30 ก.ย.59 มีกำไรสุทธิ 37.35 ล้านบาท หรือมีกำไรสุทธิ 0.21 บาทต่อหุ้น เพิ่มขึ้น 55% จากช่วงเดียวกันของปีก่อนที่มีกำไรสุทธิ 24.12 ล้านบาท หรือมีกำไรสุทธิ 0.14 บาทต่อหุ้น
โดยผลการดำเนินงานในไตรมาสดังกล่าวที่เพิ่มขึ้นเนื่องจากบริษัททำการบริหารต้นทุนสินค้าที่ดีขึ้น ส่งผลให้ต้นทุนและค่าใช้จ่ายในการขายลดลง
อย่างไรก็ตาม ผลการดำเนินงานช่วง 9 เดือนแรกมีกำไรสุทธิ 108.67  ล้านบาท หรือ 0.62  บาทต่อหุ้น เพิ่มขึ้น 28% จากช่วงเดียวกันของปีก่อนที่มีกำไรสุทธิ84.93 ล้านบาท หรือ 0.49 บาทต่อหุ้น